Sofia Kenin esmakordselt troonil! Naiste tennis sai uue slämmiturniiri võitja
#000001
Share this postClose sharing boxSofia Kenin esmakordselt troonil! Naiste tennis sai uue slämmiturniiri võitjaTwitterFacebookLinkedIn
#000002
Enne Australian Openi naiste üksikmängu poolfinaale oli raske arvata, et saame näha uut slämmiturniiri võitjat, sest neljast poolfinalistist kolm olid varem tiitlini küündinud. Aga võitis just see neljas, 21-aastane Sofia Kenin (USA), kes oli asetatud 14ndana.
#000004
Naiste tennises on viimase pooleteise aasta jooksul toimunud üsna tugev noorte rünnak, sest alates 2018. aasta US Openist on viis slämmiturniiri kuuest võitnud 1996. aastal või hiljem sündinud mängija. Finaalis alistas Kenin 4:6, 6:2, 6:2 endast märksa kogenuma Garbine Muguruza (Hispaania), kes oli varem mänginud kolmes slämmiturniiri lõppkohtumises ja kaks neist võitnud.
#000005
Tänane finaal ei alanud kuigi kõrgetasemeliselt, sest mõlemal läks aega mängu sisse saamisega. Kui Muguruza on pigem klassikaline tagajoone ründemängija, kes lööb pikalt ja surub vastast pigem ühtses rütmis, siis Kenin üritab üsna palju mängu varieerida ja sellega vastast halvata. Esialgu domineeris siiski Muguruza sirgjoonelisem, aga võimsam mäng, ent alates teisest setist suutis Kenin tema rütmi halvata ja hakkas ise ka rohkem punkte võitma.
#000006
Tipptasemeni jõudis mäng kolmanda seti algul, kus mõlemad andsid endast kõik, mida suutsid. Rahvas nägi eriti vaimustamapanevaid pallivahetusi. Seisul 2:2, 0:40 mängis aga Kenin oma servil järjest viis vapustavat punkti ja see lõi Muguruza verest välja. Ta juhtis seisul 2:3 oma servil 40:15, aga hakkas siis eksima ja lõpetas geimi topeltveaga. Veel hullemini läks hispaanlannal seisul 2:5, kui ta tegi koguni kolm topeltviga, neist viimase Kenini teisel matšpallil.
#000008
Võitja haaras peast kinni ja korra mõtles, mis on juhtunud, siis aga läks ilma eriliselt juubeldamata suruma kätt oma treenerist isal ja võidujoovastust kuigivõrd ei näidanudki. Aasta tagasi jaanuari algul oli Kenin edetabelis 56. kohal, aga tõusis tänu Hobarti turniiri võidule 37ndaks. Ta võitis suvel ja sügisel veel kaks turniiri ja nii kerkis tasapisi 12. kohale. Kaasa aitasid ka Prantsusmaa lahtistel 1/8 finaali jõudmine ning Torontos ja Cincinnatis järjest poolfinaali jõudmine. Aga enne tänast võitu ei olnudki Kenin suurel slämmil kaheksandikfinaalist enamat saavutanud. Järgmisel nädalal tõuseb Kenin maailma edetabelis seitsmendale kohale ja ühtlasi esimest korda USA esireketiks, sest Serena Williams langes üheksandaks.
#000009
Karika kätte saanud Kenin alustas oma võidukõnet sellest, et ütles: “See on mu esimene kõne üldse, aga püüan anda endast parima.” Võitja jätkas: “Nüüd on mu unistus saanud ametlikult teoks, seda tunnet ma ei suuda veel kirjeldada. Emotsioonid on värsked ja olen selle nimel meeletult töötanud. Olen lihtsalt tänulik, et saan siin seista. Unistused ikka täituvad – kui sul on unistus, siis võitle selle nimel ja see saabki teoks.”
#000012
Muguruza piirdus lühikese kõnega. Ta tänas oma tiimi ja õnnitles võitjat ning lisas: “Tahan öelda, et siin turniiril mängida on olnud suurepärane, see väljak annab sulle energiat. Pealtvaatajad teevad selle turniiri eriliseks. Mängime ju siin ka teie jaoks, see ongi show. Tänan, et elasite kaasa.”
#000013
Vea tegi autasustamisel Austraalia Tennise Liidu president Jayne Hrdlicka, kes nimetas kaks korda järjest Keninit 20-aastaseks, mis näitas, et eksimus polnud juhuslik. Võitja ainult muigas selle vea peale.
#000014
Maailma esireket kaotas, ka eestlannade alistajad langesid välja
#000018
TennisNet.ee – mis? miks? ja kellele?
#000025